এবারের চ্যাম্পিয়ন্স ট্রফিতে পাকিস্তানের উপরে আর ভারসা করতে পারছেন না ‘চাচা শিকাগো’। এই ‘চাচা শিকাগো’পাকিস্তানের বড় ভক্ত। সেই পাক ভক্ত ভারতকেই বাজি ধরছেন। ‘চাচা শিকাগো’ জানিয়েছেন, ভারতেই তিনি বেশি ভালবাসা পেয়েছেন। পাকিস্তানের থেকে ভারতেই তিনি বেশি নিরাপদ বলে মনে করেন। 
২০১১-র পর থেকে গত ছ’বছরে প্রতিটি ভারত-পাক লড়াইয়ের সাক্ষী থেকেছেন পাক বংশোদ্ভূত মহম্মদ বশির। এ বার পরিবারের সঙ্গে মক্কা যাচ্ছেন তিনি। তাই থাকতে পারছেন না এজবাস্টনে। দেখবেন না ভারত-পাক ক্রিকেট-দ্বৈরথ। মক্কায় থাকলেও তাঁর মন পড়ে থাকবে ম্যাচে। 
আরও পড়ুন
পাক ম্যাচের ওপর নির্ভর করছে শেষ চারের ভাগ্য
পাকিস্তানের সঙ্গে ক্রিকেট নয়, চ্যাম্পিয়ন্স ট্রফির আগেই সাফ জানিয়ে দিলেন ক্রীড়ামন্ত্রী
চ্যাম্পিয়্ন্স ট্রফির বারুদে ঠাসা এই ম্যাচে কে জিতবে এবার? ‘চাচা শিকাগো’র ভোট কোহলির দলের দিকেই। তিনি বলেছেন, ‘ভারত-পাকিস্তানের মধ্যে এখন আর আগের সেই লড়াই হয় না। ভারত এখন অনেকটাই এগিয়ে। আগে চাইতাম পাকিস্তান জিতুক। এখন পালটে গিয়েছে আমার চাওয়া-পাওয়া। এখন চাই ভারতই জিতুক। ২০১১-য় মোহালিতে ভারত-পাক ম্যাচ দেখা শুরু করেছি। ওখানে যা ভালবাসা পেয়েছি, তার কোনও তুলনাই হয় না। এখন আমি প্রায় প্রতি বছরই ভারতে যাই। সেই তুলনায় পাকিস্তানে কম যাই। ভারতেই নিজেকে বেশি নিরাপদ বলে মনে হয়।’